1. นโยบายและภาพรวมการประกอบธุรกิจ

1.1 วิสัยทัศน์ วัตถุประสงค์ และเป้าหมาย

บริษัทมีเป้าหมายดำเนินธุรกิจด้านพลังงานไฟฟ้า อสังหาริมทรัพย์ กิจการที่เกี่ยวเนื่อง
และพลังงานทดแทน บนพื้นฐานการเติบโตของบริษัทอย่างมั่นคงและยั่งยืน

วัตถุประสงค์

  บริษัทกำหนดความมุ่งหมาย ขอบเขตการดำเนินงานของบริษัทไว้ดังนี้

-   ลงทุน พัฒนา ดำเนินกิจการพลังงานไฟฟ้า อสังหาริมทรัพย์ กิจการที่เกี่ยวข้อง
    และพลังงานทดแทน เพื่อตอบสนองต่อการเติบโตของบริษัทอย่างมั่นคงและยั่งยืน

-   ดำเนินกิจการ ภายใต้หลักการกำกับดูแลกิจการที่ดี เป็นไปตามมาตรฐานสากล

-   ดำเนินธุรกิจ ด้วยความรับผิดชอบต่อสังคมและสิ่งแวดล้อม

-   ดำเนินงาน ด้วยความโปร่งใสและเป็นธรรมแก่ผู้ถือหุ้นทุกราย

  จรรยาบรรณธุรกิจ

บริษัทกำหนดแนวทางดำเนินธุรกิจบนพื้นฐานของจริยธรรมอันดี โดยยึดมั่นปฏิบัติตาม
หลักการกำกับดูแลกิจการที่ดี มีจริยธรรม มีความรับผิดชอบต่อผู้ถือหุ้น และผู้มีส่วนได้ส่วนเสีย
ที่เกี่ยวข้อง รวมถึงไม่ส่งเสริม ไม่สนับสนุน ไม่มีส่วนร่วมเกี่ยวกับการทุจริตคอร์รัปชั่นทั้งปวง

  จากวิสัยทัศน์และจรรยาบรรณของบริษัท ย่อมแสดงให้เห็นถึงวัตถุประสงค์และเป้าหมาย
  ในการประกอบธุรกิจของบริษัทชัดเจนว่า
  ธุรกิจหลักของบริษัทยังดํารงอยู่บนธุรกิจที่เกี่ยวกับอสังหาริมทรัพย์ นิคมอุตสาหกรรม
  ธุรกิจการผลิตและจําหน่ายพลังงานไฟฟ้า โดยการดําเนินธุรกิจ ณ
  ปัจจุบันอยู่บนพื้นฐานหลักคิดถึงการเติบโตที่มั่นคงในสถานภาพทางการเงิน
  และความต่อเนื่องในการดําเนินธุรกิจระยะยาว

  บริษัท เอ็ม ดี เอ็กซ์ จํากัด (มหาชน) ได้ก่อตั้งขึ้นเพื่อดําเนินการโครงการนิคมอุตสาหกรรม
  ร่วมกับการนิคมอุตสาหกรรมแห่งประเทศไทย ภายใต้ชื่อนิคมอุตสาหกรรมเกตเวย์ ซิตี้
  เนื้อที่รวมประมาณ 5,200 ไร่ ที่ตําบลหัวสําโรง อําเภอแปลงยาว จังหวัดฉะเชิงเทรา
  นอกจากการพัฒนาพื้นที่เพื่อขายให้แก่นักลงทุน บริษัทยังให้บริการด้านระบบสาธารณูปโภค
  และสิ่งอํานวย

  ความสะดวกต่าง ๆ ให้แก่ผู้ประกอบการโรงงานที่ตั้งอยู่ในนิคมอุตสาหกรรมอีกด้วย
  ถึงปัจจุบันมีผู้ประกอบการตัดสินใจตั้งโรงงานประกอบกิจการเกือบเต็มพื้นที่โครงการ

  ด้วยเล็งเห็นถึงการกระจายความเสี่ยงที่สืบเนื่องจากความผันผวนของรายได้
  ซึ่งส่วนใหญ่เกิดขึ้นจากความผันผวนของการขายที่ดิน บริษัทย่อย-บริษัท จี เอ็ม เอส เพาเวอร์
  จํากัด (มหาชน) จึงถูกก่อตั้งขึ้น โดยบริษัทเข้าลงทุนในสัดส่วนร้อยละ 52.01
  ของหุ้นที่จําหน่ายทั้งหมด บริษัท จี เอ็ม เอส เพาเวอร์ จํากัด (มหาชน)
  มีวัตถุประสงค์และเป้าหมายในการดําเนินธุรกิจผลิตและจําหน่ายพลังงานไฟฟ้าในภูมิภาคอาเซียน
  โดยการร่วมทุนกับบริษัทอื่นทั้งในและต่างประเทศ ก่อสร้างโรงงานผลิตพลังงานไฟฟ้า
  ถึงปัจจุบันได้มีโรงไฟฟ้าที่ผลิตเดินเครื่องเชิงพาณิชย์แล้วรวม 850 เมกะวัตต์ ได้แก่
  โรงไฟฟ้าความร้อนร่วมบางบ่อ ตั้งอยู่ที่อําเภอบางบ่อ จังหวัดสมุทรปราการ
  และโรงไฟฟ้าพลังน้ำเทิน-หินบูน ตั้งอยู่ที่สาธารณรัฐประชาธิปไตยประชาชนลาว
  โดยทั้งสองแห่งมีสัญญาขายพลังงานไฟฟ้าให้กับการไฟฟ้าฝ่ายผลิตแห่งประเทศไทย
  ทําให้มีความชัดเจนในเรื่องของรายได้ของบริษัท

  จากภาพรวมการประกอบธุรกิจของบริษัทข้างต้น
  บริษัทได้วางนโยบายการดำเนินธุรกิจสอดคล้องตามวิสัยทัศน์ และวัตถุประสงค์
  โดยที่คณะกรรมการบริษัทคำนึงถึงสภาวะด้านเศรษฐกิจและสังคมที่เกี่ยวข้องกับธุรกิจของบริษัท
  เพื่อประกอบการกำหนดนโยบายให้ฝ่ายบริหารจัดการนำไปแปรเปลี่ยนเป็นแผนปฏิบัติการ
  บริษัทเริ่มวางรากฐานการดำเนินธุรกิจเกี่ยวกับพลังงานทดแทน
  โดยเน้นเรื่องพลังงานชีวมวลและพลังงานแสงอาทิตย์ อย่างไรก็ดี
  ด้วยความที่ยังไม่ชัดเจนมากนักเกี่ยวกับแผนพัฒนาพลังงาน
  การดำเนินการด้านนี้ยังไม่ประสบความสำเร็จที่เป็นรูปธรรมมากนัก แต่บริษัทก็ยังคงเชื่อมั่นว่า
  เรื่องพลังงานทดแทนนั้นเป็นเรื่องที่จำเป็นต้องเข้ามาแทนพลังงานฟอสซิลในอนาคต
  ดังนั้นการดําเนินการเกาะติดเรื่องนี้ยังคงจำเป็นที่จะต้องคงไว้ในนโยบายของบริษัทต่อไป

1.2 การเปลี่ยนแปลงและพัฒนาการที่สําคัญในปี 2563

ในปี 2563 บริษัทได้มีการเปลี่ยนแปลงและพัฒนาการที่สําคัญ ดังนี้

• ในปี 2563 นิคมอุตสาหกรรมเกตเวย์ ซิตี้ยังคงได้รับการรับรองการเป็นนิคม
อุตสาหกรรมเชิงนิเวศน์ในระดับ Eco-Champion จาก กนอ. ซึ่งมีการดำเนินงานและพัฒนานิคม
อุตสาหกรรมผ่านข้อกำหนดชี้วัดค่าเป้าหมายและเกณฑ์ทั้งหมด 36 เกณฑ์ ใน 5 มิติ 22 ด้าน โดย
มุ่งเน้นความมีส่วนร่วม ความเป็นพันธมิตร และความเป็นหุ้นส่วนด้านสังคมและสิ่งแวดล้อม ตั้งแต่ปี
2558 ถึงปี 2563 อย่างต่อเนื่อง และยังคงได้รับการรับรองระบบบริหารจัดการด้าน
สิ่งแวดล้อมตามมาตรฐาน ISO14001

• ในปี 2563 นิคมอุตสาหกรรมเกตเวย์ ซิตี้ ได้เข้าร่วมโครงการโรงไฟฟ้าชุมชน โดยมี
การเตรียมปลูกยูคาลิปตัสในระยะที่ 1 รวมพื้นที่ 784 ไร่ เป็นจำนวน 278,320 ต้น เพื่อนำมาเป็น
เชื้อเพลิงให้กับโรงไฟฟ้าชุมชนในอนาคต และสามารถขายเป็นไม้ในเชิงพาณิชย์ได้หากไม่สามารถ
ดำเนินการโรงไฟฟ้าได้

  • โครงการ ERC Sandbox : Gateway City Industrial Estate Smart Grid
  โครงการนี้เป็นประโยชน์กับโรงงานในนิคมฯ ที่มีการติดตั้ง Solar Rooftop
  และมีไฟฟ้าส่วนเกินที่ไม่ได้ใช้ เช่น ในวันหยุดก็จะสามารถจ่ายเข้า Grid ได้
  ซึ่งถือว่าเป็นการฝากไฟไว้กับ PEA และนำหน่วยไฟฟ้าที่ฝากไว้นั้นกลับมาใช้ได้
  อันจะเป็นการลดการสูญเสียไฟฟ้าที่ผลิตได้แล้วต้องทิ้งไปโดยเปล่าประโยชน์
  ขณะนี้อยู่ในระหว่างรอการกำหนดรายละเอียดกับทางภาครัฐที่เกี่ยวข้อง
  เพื่อดำเนินการทดลองโครงการต่อไป

  • นิคมฯ ได้ดำเนินการติดตั้ง Floated Solar (ในอ่างเก็บน้ำดิบของนิคมอุตสาหกรรม
  เกตเวย์ ซิตี้) ขนาด 117.35 kWp
  เพื่อใช้เป็นพลังงานทางเลือกในกระบวนการผลิตน้ำประปาของนิคมฯ
  ประมาณการว่าจะสามารถลดการใช้ไฟฟ้าจากการไฟฟ้าส่วนภูมิภาคได้เฉลี่ยวันละ 400 kwh/วัน

  • นิคมฯ ได้ทำการเปิดบ่อกำจัดขยะขึ้นใหม่ โดยการปูแผ่น HDPE และวางระบบน้ำชะขยะ
  ซึ่งได้ทำตามแนวทางการออกแบบของกรมควบคุมมลพิษ
  เพื่อสร้างความมั่นใจว่าจะไม่ก่อให้เกิดการปนเปื้อนของน้ำใต้ดินสู่ชุมชน
  และจะสามารถใช้งานได้ในไตรมาสที่ 1 ปี พ.ศ.2564

1.3 โครงสร้างการถือหุ้นของกลุ่มบริษัท

  ดังที่ได้กล่าวในหัวข้อ 1.1 วิสัยทัศน์ วัตถุประสงค์ และเป้าหมายของบริษัท โครงสร้าง
  ผู้ถือหุ้นก็จะสะท้อนในทิศทางดังกล่าว โดยที่

  บริษัท เอ็ม ดี เอ็กซ์ จํากัด (มหาชน) จะดําเนินการลงทุนในส่วนของธุรกิจอสังหาริมทรัพย์
  และนิคมอุตสาหกรรม โดยการพัฒนาและขายที่ดิน
  รวมถึงการให้บริการระบบสาธารณูปโภคและสิ่งอํานวยความสะดวกที่เกี่ยวเนื่อง

  บริษัท จี เอ็ม เอส เพาเวอร์ จํากัด (มหาชน) ซึ่งเป็น บริษัทย่อยของบริษัท
  จะดําเนินการในส่วนของธุรกิจผลิตจําหน่ายพลังงานไฟฟ้า

  บริษัท เอ็ม ดี เอ็กซ์ กรีน เอ็นเนอร์ยี่ จำกัด ดำเนินโครงการที่เกี่ยวเนื่องกับพลังงานทดแทน

  โดยมีโครงสร้างการถือหุ้นของกลุ่มบริษัทที่แสดงต่อไปนี้

[]

1.4 ความสัมพันธ์กับกลุ่มธุรกิจผู้ถือหุ้นรายใหญ่

- ไม่มี –

2. ลักษณะการประกอบธุรกิจ

โครงสร้างรายได้ของบริษัท

[]

รายได้หลักของบริษัท ประกอบด้วย 3 ส่วนที่สำคัญ คือ รายได้ที่เกี่ยวเนื่องกับนิคมอุตสาหกรรม
รายได้จากการให้บริการที่ปรึกษา และรายได้จากธุรกิจพลังงาน

รายได้ที่เกี่ยวเนื่องกับนิคมอุตสาหกรรม ยังประกอบไปด้วยรายได้จากการขายที่ดิน
(ซึ่งมักจะมีความผันผวน ไม่แน่นอน) รายได้จากค่าเช่า และรายได้ได้ค่าบริการสาธารณูปโภค
ส่วนรายได้จากการให้บริการที่ปรึกษานั้น เป็นการให้บริการกับกลุ่มบริษัทในเครือ
ซึ่งเป็นนโยบายการบริหารทรัพยากรบุคคลรูปแบบหนึ่ง สำหรับรายได้จากธุรกิจผลิตพลังงาน
จะอยู่ในรูปของส่วนแบ่งกำไรจากการลงทุนในบริษัทร่วม ซึ่งค่อนข้างแน่นอน
เนื่องจากในการพัฒนาโครงการประเภทดังกล่าวจะกระทำภายใต้สัญญาซื้อขายกระแสไฟฟ้าระยะยาวกับการไฟฟ้าฝ่ายผลิตแห่งประเทศไทย
(กฟผ.) ซึ่งมีข้อกำหนดให้ กฟผ. รับซื้อไฟฟ้าส่วนใหญ่ หรือทั้งหมดที่โครงการสามารถผลิตได้
อย่างไรก็ตาม รายได้จากธุรกิจไฟฟ้านี้
ก็อาจแปรผันได้ตามปัจจัยที่เกี่ยวข้องกับโรงไฟฟ้าแต่ละประเภท

สำหรับกลุ่มของรายได้อื่น ประกอบด้วยรายได้จากเงินปันผล
ดอกเบี้ยรับจากการบริหารสภาพคล่องของบริษัทฯ กำไรจากการจำหน่ายเงินลงทุนในโครงการ
รายได้เบ็ดเตล็ดอื่นๆ และรายการโอนกลับหนี้สงสัยจะสูญ

2.1 ลักษณะผลิตภัณฑ์และบริการ

(1) ธุรกิจอสังหาริมทรัพย์ – นิคมอุตสาหกรรม

บริษัท เอ็ม ดี เอ็กซ์ จำกัด (มหาชน) ร่วมลงนามกับการนิคมอุตสาหกรรมแห่งประเทศไทย
(กนอ.)ในการบริหารจัดการโครงการนิคมอุตสาหกรรมเกตเวย์ ซิตี้ ตั้งอยู่ถนนทางหลวงหมายเลข
331 ตำบล หัวสำโรง อำเภอแปลงยาว จังหวัดฉะเชิงเทรา
โดยเป็นการร่วมดำเนินงานในรูปแบบที่ บริษัทฯ
เป็นผู้จัดหาที่ดินและพัฒนาระบบสาธารณูปโภคและสิ่งอำนวยความสะดวกให้มีความพร้อมรองรับการใช้งานของผู้ประกอบการโรงงานอุตสาหกรรม
โดยไม่มีการโอนกรรมสิทธิ์ของระบบสาธารณูปโภคและสิ่งอำนวยความสะดวก ให้กับ กนอ.
แต่อย่างใด ทั้งนี้ กนอ.
จะเป็นหน่วยงานภาครัฐที่ทำหน้าที่กำกับดูแลและให้ความช่วยเหลือในด้านการประสานงาน
บริการเกี่ยวกับด้านนิติกรรม การออกใบอนุญาตต่างๆ
ที่เกี่ยวข้องกับการก่อสร้างและเปิดดำเนินการโรงงานอุตสาหกรรม

นิคมอุตสาหกรรมเกตเวย์ ซิตี้ ประกอบด้วยพื้นที่โครงการทั้งหมดประมาณ 6,900 ไร่
แต่ได้ทำสัญญาร่วมดำเนินงานกับ กนอ. ประมาณ 5,200 ไร่
เพื่อให้สอดคล้องกับการบริหารจัดการและความพร้อมของระบบสาธารณูปโภคและสิ่งอำนวยความสะดวกภายในพื้นที่โครงการ
จากข้อมูลเอกสารการจัดทำผังแม่บทโครงการของพื้นที่ 5,200 ไร่ ที่ได้รับการอนุมัติเห็นชอบจาก
กนอ. ประกอบด้วย

- เขตอุตสาหกรรม เนื้อที่ 3,358 ไร่

- เขตประกอบการเสรี เนื้อที่ 434 ไร่

- เขตพาณิชยการ เนื้อที่ 156 ไร่

ในปี พ.ศ.2563
มีลูกค้าผู้ประกอบการอุตสาหกรรมที่มีความสนในเข้ามาซื้อที่ดินภายในโครงการหลายราย
แต่จำนวนลูกค้าที่มีความพร้อมและได้ทำสัญญาจะซื้อจะขายที่ดินกับบริษัทในปี พ.ศ.2563 มีจำนวน 6
ราย ขนาดพื้นที่ 36-0-77.0 ไร่

(2) ธุรกิจผลิตและจําหน่ายพลังงานไฟฟ้า

ดำเนินการโดย บริษัท จี เอ็ม เอส เพาเวอร์ จำกัด (มหาชน) ซึ่งเป็นบริษัทย่อยของบริษัท
โดยเข้าร่วมลงทุนพัฒนาโครงการโรงไฟฟ้ากับบริษัททั้งในประเทศและต่างประเทศ ดังนี้

• เข้าร่วมลงทุนกับบริษัทบริษัท เทิน-หินบูน เพาเวอร์ จำกัด ในสัดส่วนร้อยละ 20
โดยผ่านบริษัทย่อย (บริษัท จี เอ็ม เอส เพาเวอร์ อินเตอร์เนชั่นแนล พีทีอี จำกัด)
และมีผู้ร่วมลงทุนอื่นคือ EDL Generation Public Company ซึ่งถือหุ้นในสัดส่วนร้อยละ 60 และ
Nordic Hydropower ซึ่งถือหุ้น ร้อยละ 20
พัฒนาโรงไฟฟ้าพลังน้ำเทิน-หินบูนในสาธารณรัฐประชาธิปไตยประชาชนลาว 2 ระยะ คือ

- ระยะที่ 1 ขนาดกําลังผลิต 220 เมกะวัตต์ เดินเครื่องเชิงพาณิชย์เมื่อ มีนาคม 2541

- ระยะที่ 2 ขนาดกําลังผลิต 280 เมกะวัตต์ เดินเครื่องเชิงพาณิชย์เมื่อ ธันวาคม 2555

ทั้งนี้ ภายใต้สัญญาสัมปทานให้ดำเนินกิจการ ระยะเวลา 30 ปี
พลังงานไฟฟ้าที่ผลิตได้ส่งจำหน่ายเข้าระบบไฟฟ้าของการไฟฟ้าฝ่ายผลิตแห่งประเทศไทย
และการไฟฟ้าลาว

• เข้าร่วมลงทุนในโครงการโรงไฟฟ้าพลังความร้อนร่วมบางบ่อ จังหวัดสมุทรปราการ กับ
บริษัทอีสเทิร์น เพาเวอร์ แอนด์ อิเล็คทริค จำกัด ในสัดส่วนร้อยละ 32 โดยมีผู้ร่วมลงทุนคือ บริษัท
เอสจี บางบ่อ เพาเวอร์ โฮลดิ้ง จำกัด ถือหุ้นร้อยละ 28 โตเกียว แก๊ส เอเซีย พีทีอี แอลทีดี
ถือหุ้นร้อยละ 28 และ ซีดีไอบี แคปปิตอล กรุ๊ป ถือหุ้นร้อยละ 12
พัฒนาโรงไฟฟ้าพลังความร้อนร่วมขนาด 350 เมกะวัตต์
และจ่ายกระแสไฟฟ้าเชิงพาณิชย์เข้าสู่ระบบของการไฟฟ้าฝ่ายผลิตแห่งประเทศไทย เมื่อเดือนมีนาคม
2546 ระยะเวลา 18 ปี

• สำหรับโครงการน้ำงึม 3 ซึ่งดำเนินการผ่านการถือหุ้นของบริษัทย่อย
ปัจจุบันได้ยุติการดำเนินงานเนื่องด้วยการเปลี่ยนแปลงในนโยบายด้านกิจการพลังงานของ สปป.ลาว
และได้ชำระบัญชีบริษัทเรียบร้อยแล้ว

• สำหรับโครงการท่านซาง ซึ่งดำเนินการผ่านการถือหุ้นของบริษัทย่อย บริษัท เอ็ม ดี เอ็กซ์ กรุ๊ป
จำกัด ใน Tasang Hydro Power Co., Ltd. ปัจจุบันได้ชะลอการดำเนินการอยู่

(3) โครงการพลังงานทดแทนและพลังงานทางเลือก

บริษัท เอ็ม ดี เอ็กซ์ จำกัด (มหาชน)
ได้มีนโยบายในการมองหาโอกาสทางธุรกิจที่ก่อให้เกิดรายได้ในอนาคตเพื่อเป็นการประหยัดค่าใช้จ่ายในการดำเนินงานของนิคมอุตสาหกรรมเกตเวย์
ซิตี้ มาโดยลำดับ โดยพิจารณาตามศักยภาพทรัพยากรบุคคล เงินลงทุนที่มีอยู่ในปัจจุบัน
อีกทั้งเป็นการเตรียมความพร้อมที่จะสามารถยื่นขอเสนอเข้ารับงานโครงการด้านพลังงานทางเลือก
พลังงานทดแทน ที่เป็นการรับซื้อไฟฟ้าจากหน่วยงานราชการที่เกี่ยวข้อง อาทิเช่น
สำนักคณะกรรมการกำกับกิจการพลังงาน และการไฟฟ้าจำหน่าย เป็นต้น
งานที่บริษัทได้เริ่มดำเนินการมา ประกอบด้วย

• การติดตั้งแผงเซลล์แสงอาทิตย์บนหลังคาอาคารสำนักงานนิคมอุตสาหกรรมเกตเวย์ ซิตี้
ขนาดกำลังผลิต 12.35 kWp

• การติดตั้งแผงเซลล์แสงอาทิตย์ลอยน้ำ บนผิวน้ำอ่างเก็บน้ำดิบภายในนิคมอุตสาหกรรมเกตเวย์ ซิตี้
ขนาดกำลังผลิต 117.35 kWp

• การปลูกไม้ชีวมวล เพื่อใช้เป็นเชื้อเพลิงจำหน่ายให้กับโรงไฟฟ้าชีวมวล
ดำเนินการปลูกไม้ยูคาลิปตัส ในพื้นที่ต่อเนื่องในนิคมอุตสากรรมเกตเวย์ ซิตี้ รวมเนื้อที่ประมาณ 800
ไร่ โดยคาดว่าจะตัดต้นไม้ ชีวมวลชุดแรกจำหน่ายเป็นเชื้อเพลิงได้ในปี 2566

ในการดำเนินงานข้างต้น บริษัทมีความตั้งใจที่จะเป็นโครงการนำร่องเพื่อให้เกิดองค์ความรู้
ประสบการณ์ในเชิงธุรกิจ
เพื่อเป็นการต่อยอดในการดำเงินงานที่ก่อให้เกิดรายได้ในอนาคตในรูปแบบการลงทุนด้วยตนเอง
หรือรูปแบบอื่นๆ ที่มีความเหมาะสมเป็นไปได้ทางวิศวกรรม การตลาดและการเงิน

2.2 การตลาดและการแข่งขัน

(1) ธุรกิจอสังหาริมทรัพย์ – นิคมอุตสาหกรรม

ผลการดำเนินงานในปี 2563 ด้านการตลาดและการขาย
ถือเป็นปีที่ได้รับผลกระทบอย่างหนักจากปัญหา ที่เกิดขึ้นทั้งภายในประเทศและระดับภูมิภาคทั่วโลก
และเป็นปีที่ภาคการผลิตและบริการในด้านการพัฒนาอสังหาริมทรัพย์ในทุกประเภทอยู่ภายใต้สถานการณ์เดียวกัน
คือ ทั้วผู้ประกอบการรายใหญ่ และรายเล็ก รวมถึงภาคประชาชน
มีการชะลอการลงทุนและการซื้อขายผลิตภัณฑ์และบริการที่ใช้เงินลงทุนปริมาณมาก
ในขณะที่ยังมองไม่เห็นสัญญาณหรือความมั่นใจในการฟื้นตัวที่จะกลับมาเหมือนเดิม
เหตุปัจจัยที่มีนัยสำคัญ ประกอบด้วย

• การแพร่ระบาดของเชื้อไวรัสโคโรน่า หรือ Covid-19 ที่เริ่มมีการระบาดตั้งแต่ปลายปี 2562
จนถึงตลอดปี 2563 การแพร่ระบาดกระจายวงกว้างทุกภูมิภาค
ส่งผลต่อการกำหนดมาตรการเข้มงวดและรัดกุมในทุกภูมิภาคจากระดับเบาจนถึงระดับหนัก กล่าวคือ
งด ระงับการเดินทางเข้าออกระหว่างประเทศ ธุรกรรมการติดต่อ การเจรจาทางธุรกิจหยุดชะงัก
ไม่มีการเคลื่อนย้ายเงินทุน ด้วยทุกภาคส่วนต้องการสงวนกระแสเงินสดเพื่อพยุง
ประคับประคองค่าใช้จ่ายในระดับครัวเรือนเป็นสำคัญ
ยอดการสั่งซื้อสินค้าและบริการถูกยกเลิกกระทันหัน ดังนั้นการลงทุนซื้อขายที่ดินเขตอุตสาหกรรม
เพื่อใช้ในการเพิ่มหรือขยายกำลังการผลิตจึงมีความเป็นไปได้น้อยมาก

• สภาพการเมืองของแต่ละประเทศในแต่ละภูมิภาค
ยังคงเป็นปัจจัยส่งผลต่อภาคอสังหาริมทรัพย์มาโดยตลอด
ถือเป็นวงจรที่นักลงทุนผู้ประกอบการอุตสาหกรรม
ใช้เป็นปัจจัยหนึ่งในการประเมินความเป็นไปได้ของโครงการ ในปี 2563
มีเหตุการณ์ที่สำคัญในภูมิภาคเอเชีย คือ สงครามกีดกันการค้าระหว่างซีกโลกตะวันตกและตะวันออก

• โครงการพัฒนาเขตเศรษฐกิจพิเศษภาคระวันออก หรือ อีอีซี ที่ภาครัฐมีการประชาสัมพันธ์
และทุ่มงบก่อสร้างระบบสาธารณูปโภคพื้นฐานเพื่อมุ่งความเจริญไปยังพื้นที่ภาคตะวันออก
แม้ว่าโครงการ อีอีซี นี้จะครอบคลุม 3 จังหวัด ประกอบด้วย ชลบุรี ระยอง และฉะเชิงเทรา
โดยนิคมอุตสาหกรรมเกตเวย์ ซิตี้ ก็มีทำเลทางภูมิศาสตร์ในจังหวัดฉะเชิงเทรา
แต่ตามข้อเท็จจริงแล้วการพัฒนาส่งเสริมภาคอุตสาหกรรม จะโน้มเอียงไปทาง ชลบุรี และระยอง
เป็นสำคัญ ในขณะที่ฉะเชิงเทราจัดเป็นพื้นที่ด้านที่อยู่อาศัยและด้านบริการสนับสนุนต่อเนื่องเป็นสำคัญ
จากปัจจัย เงื่อนไข ข้อจำกัดดังกล่าวข้างต้น ทุกภูมิภาคของประเทศไทย
ได้รับผลกระทบโดยตรงและอย่างหนักจากการแพร่ระบาดของ Covid-19
ทำให้การขายที่ดินอุตสาหกรรม ไม่เป็นไปตามเป้าหมาย
ทุกนิคมอุตสาหกรรมรวมถึงผู้ประกอบการโรงงานอุตสาหกรรมที่เปิดดำเนินงานภายในนิคมอุตสากรรมทุกรายก็ได้รับผลกระทบเช่นเดียวกัน

(2) ธุรกิจผลิตจําหน่ายพลังงานไฟฟ้า

สถานการณ์ไฟฟ้าและการแข่งขันในประเทศ

การแข่งขันในธุรกิจการผลิตไฟฟ้าในประเทศมีสภาพการณ์แข่งขันที่เพิ่มมากขึ้น
เนื่องจากมีทั้งหน่วยงานภาครัฐและเอกชนเข้ามาดำเนินการมากขึ้น
ทำให้การที่จะชนะประมูลในโครงการต่างๆ ตามแผนพัฒนาพลังงานของภาครัฐกระทำได้ยากขึ้น
ส่งผลให้หลายบริษัทต้องแสวงหาโอกาสและช่องทางลงทุนใหม่
ปรับเปลี่ยนนโยบายการลงทุนและสถานที่ให้เหมาะสมกับสถานการณ์
ทั้งนี้บริษัทก็ยังติดตามนโยบายพลังงานของทางภาครัฐอย่างต่อเนื่อง

สถานการณ์ไฟฟ้าและการแข่งขันในประเทศเพื่อนบ้าน

บริษัทยังคงติดตามแสวงหาโอกาสและช่องทางการลงทุนในประเทศลุ่มน้ำโขง โดยเฉพาะใน
สปป.ลาว และสหภาพเมียนมาร์ โดยใน สปป.ลาว
จะเน้นการผลิตเพื่อจำหน่ายไปยังประเทศเพื่อนบ้านถึง ร้อยละ 80
และจะเป็นโรงไฟฟ้าพลังน้ำเป็นหลัก
ในขณะที่สหภาพเมียนมาร์ซึ่งกำลังมีความต้องการใช้ไฟฟ้าเพิ่มมากขึ้น
เชื้อเพลิงหลักที่ใช้จะเป็นพลังน้ำและก๊าซธรรมชาตินอกชายฝั่ง
ทั้งสองประเทศนี้บริษัทยังคงให้ความสนใจและศึกษาอย่างใกล้ชิด
ซึ่งการเข้าไปดำเนินการนั้นนอกจากผู้ประกอบการไทยหลายรายแล้ว
ยังมีผู้ประกอบการจากภาครัฐของประเทศจีนอีกด้วย
ดังนั้นการแสวงหาโอกาสความร่วมมือเป็นพันธมิตรจึงเป็นช่องทางหนึ่งของบริษัท

2.3 การจัดหาผลิตภัณฑ์และบริการ

(1) ธุรกิจอสังหาริมทรัพย์ – นิคมอุตสาหกรรม

ในปี 2563 นิคมอุสาหากรรมเกตเวย์ ซิตี้ มีพื้นที่พร้อมขายในเขตอุตสาหกรรม
ตามสัญญาร่วมดำเนินงาน กับการนิคมอุตสาหกรรมแห่งประเทศไทย (กนอ.) เหลือประมาณ 80 ไร่
ในขณะที่ปี 2563 เป็นปีที่ทุกภูมิภาคทั่วโลกอยู่ภายได้วิกฤติของการแพร่ระบาดของเชื้อไวรัสโคโรนา
หรือ Covid-19 ที่มีการแพร่ระบาด และกระจายตัวที่ไม่สามารถควบคุมได้
ประเทศไทยเป็นหนึ่งประเทศที่มีศักยภาพด้านการแพทย์และสาธารณสุข
ได้รับความร่วมมือจากพี่น้องประชาชนจนสามารถควบคุมการแพร่จายในวงจำกัด
จากสถานการณ์ดังกล่าวทำให้ส่งผลต่อภาคการผลิตและบริการ โดยเฉพาะการท่องเที่ยว
อีกทั้งไม่มีการเคลื่อนย้ายของนักลงทุนในการเดินทางเข้าออกประเทศ
กำลังการผลิตที่มีอยู่ของโรงงานผู้ประกอบการต่างได้รับผลกระทบจากปริมาณการสั่งซื้อขาย
ธุรกิจภาคอุตสาหกรรมจำเป็นต้องลด ชะลอ รวมถึงเลิกการผลิตมาเป็นลำดับและต่อเนื่อง
ดังนั้นโอกาสและความเป็นไปได้ในการขยายการผลิต เพิ่มการผลิต
จากการซื้อที่ดินในเขตอุตสาหกรรมจึงเป็นไปได้น้อยมาก ทุกภาคธุรกิจต่างต้องการถือกระแสเงินสด
ประคับประคองธุรกิจให้สามารถทนต่อสถานการณ์ เพื่อรอเวลาที่การแพร่ระบาดของ Covid-19
ลดลง และมีการคิดค้นวัคซีนที่มีประสิทธิภาพ พร้อมความคาดหวังไปสู่อนาคตที่สดใส ภายใต้สภาวะ
New Normal

นิคมอุตสาหกรรมเกตเวย์ ซิตี้ ย่อมได้รับผลกระทบในการขายที่ดินเขตอุตสาหกรรมเช่นเดียวกัน
แต่ฝ่ายบริหารจัดการได้มีนโยบายพลิกวิกฤติเป็นโอกาสจากจังหวะเวลาที่การลงทุนชะลอตัวอย่างชัดเจน
ต่อการที่พื้นที่เหลือขายปริมาณน้อยในปัจจุบัน
จึงมีนโยบายนำพื้นที่เขตอุสาหกรรมที่อยู่นอกพื้นที่สัญญาร่วมดำเนินงานกับ กนอ. (5,183 ไร่)
แต่อยู่ภายใต้ประกาศเขตอุตสาหกรรมของนิคมอุตสาหกรรมเกตเวย์ ซิตี้ (6,900 ไร)
ได้เป็นพื้นที่เขตอุตสาหกรรม พื้นที่ดินประมาณ 174 ไร่ ที่มีความพร้อมด้านระบบสาธารณูปโภครองรับ
กลับมาเพิ่มพื้นที่ขายให้กับโครงการ โดยคาดการณ์ว่าจะเริ่มดำเนินงานได้ในปี 2564
การดำเนินงานที่จะมีขึ้นนี้ถือว่า บริษัท เอ็ม ดี เอ็กซ์ จำกัด (มหาชน)
ยังคงมุ่งเน้นให้ความสำคัญกับธุรกิจหลัก และเป็นธุรกิจตั้งแต่เริ่มดำเนินงานมา
นอกเหนือจากความพยายามในการมองหาโอกาสช่องทางดำเนินธุรกิจด้านอื่นๆ ที่สำคัญ อาทิเช่น
โครงการพลังงานทดแทน และพลังงานทางเลือก

(2) ธุรกิจผลิตและจําหน่ายพลังงานไฟฟ้า

บริษัทมีโรงไฟฟ้าพลังน้ำเทิน-หินบูน ซึ่งใช้น้ำจากลำน้ำเทินใน สปป.ลาว จากข้อมูลทางอุทกศาสตร์
และจากการดำเนินงานโครงการส่วนขยาย ที่ได้ดำเนินการตั้งโรงไฟฟ้าพลังน้ำขนาด 60 เมกะวัตต์
ตอนเหนือโครงการเทิน-หินบูน
จึงชัดเจนและมั่นใจว่าปริมาณน้ำจะเพียงพอไม่เป็นอุปสรรคต่อกระบวนการผลิต
และสำหรับโครงการโรงไฟฟ้าความร้อนร่วมบางบ่อ จังหวัดสมุทรปราการ
ซึ่งใช้ก๊าซธรรมชาติเป็นเชื้อเพลิง บริษัทมีสัญญาซื้อขายก๊าซกับ บริษัท
การปิโตรเลียมแห่งประเทศไทย จำกัด (มหาชน) (ปตท.) ในระยะยาวไว้อย่างชัดเจน

3. ปัจจัยความเสี่ยง

ปัจจัยที่อาจมีผลกระทบต่อบริษัท หรือผู้ถือหลักทรัพย์ของบริษัท ซึ่งถือว่าเป็นความเสี่ยงที่มีนัยสำคัญ
ได้แก่

3.1 ความเสี่ยงโดยรวมของบริษัท เอ็ม ดี เอ็กซ์ จํากัด (มหาชน)

1. ความเสี่ยงด้านความสามารถในการจ่ายเงินปันผล

ถึงแม้กระบวนการฟื้นฟูกิจการของบริษัทฯ จะเสร็จสิ้นแล้ว แต่บริษัทฯ
ยังคงมีผลขาดทุนสะสมอยู่เป็นจำนวนมาก จึงทำให้ไม่สามารถที่จะจ่ายเงินปันผลให้กับผู้ถือหุ้นได้

2. ความเสี่ยงด้านการเงิน

เนื่องจากบริษัทฯ
ยังมีหนี้สินตามสัญญาปรับโครงสร้างหนี้ที่ได้มีการเจรจาผ่อนผันการชำระคืนเงินต้นออกไป 3 ปี
สิ้นสุดในปี 2562 และในปี 2563 บริษัทได้เจรจาขอผ่อนผันการชำระคืนเงินต้นออกไปอีก 1 ปี
รวมทั้งของดเว้นการคิดดอกเบี้ยในระยะเวลาดังกล่าว ดังนั้นหากพ้นกำหนดเวลาผ่อนผัน
และบริษัทต้องชำระหนี้สินดังกล่าว อาจส่งผลกระทบต่อสภาพคล่องและฐานะการเงินของบริษัทได้

3. ความเสี่ยงจากการลงทุนในบริษัทย่อยและบริษัทร่วม

บริษัทฯ ลงทุนในธุรกิจพลังงานไฟฟ้าผ่านบริษัทย่อยและบริษัทร่วมทุน โดยบริษัทฯ
จะได้รับผลตอบแทนจากการลงทุนในรูปเงินปันผล
ถึงแม้ว่าการลงทุนดังกล่าวจะให้ผลตอบแทนจากการลงทุนในระยะยาวที่คุ้มค่า
แต่อาจเกิดความไม่แน่นอนได้เป็นบางช่วง
ตามความเสี่ยงของแต่ละโครงการและการเปลี่ยนแปลงปัจจัยสำคัญด้านอื่นที่อาจส่งผลต่อการจ่ายเงินปันผลและการดำเนินงานของบริษัทเหล่านั้น

4. ความเสี่ยงที่อาจเกิดขึ้นจากการถือหุ้นไขว้

บริษัทฯ มีโครงสร้างการถือหุ้นไขว้กับบริษัท จี เอ็ม เอส เพาเวอร์ จำกัด (มหาชน) และบริษัท
เกตเวย์ ดิเวลลอปเมนท์ จำกัด
เนื่องจากการแปลงหนี้เป็นทุนตามข้อกำหนดในแผนฟื้นฟูกิจการของบริษัท เอ็ม ดี เอ็กซ์ จำกัด
(มหาชน) ที่ได้รับการลงมติจากที่ประชุมเจ้าหนี้และได้รับความเห็นชอบจากศาลล้มละลายกลางแล้ว
ซึ่งการถือหุ้นไขว้ดังกล่าวอาจทำให้บริษัทฯ
ไม่สามารถทำการเสนอขายหุ้นเพิ่มทุนต่อประชาชนทั่วไปได้ ซึ่งบริษัทฯ
ได้เปิดเผยข้อมูลการถือหุ้นดังกล่าวไว้ในรายงานประจำปีที่ส่งต่อผู้ถือหุ้นตลอดมา ปัจจุบันบริษัทฯ
ยังไม่มีนโยบายที่จะดำเนินการในเรื่องดังกล่าวแต่อย่างใด

5. ความเสี่ยงจากการจัดหาที่ดินมาพัฒนาเพื่อขาย

จากข้อจำกัดด้านจำนวนพื้นที่คงเหลือเพื่อขายภายในนิคมอุตสาหกรรมเกตเวย์ ซิตี้
รวมถึงขนาดและตำแหน่งที่ตั้งของแปลงที่ดินที่ไม่เอื้อต่อการขายให้กับลูกค้าผู้ประกอบการโรงงานอุตสาหกรรมที่มีความต้องการแปลงที่ดินขนาดใหญ่
รวมถึงข้อจำกัดของการนำที่ดินเขตอุตสาหกรรมแต่ไม่อยู่ในพื้นที่ตามสัญญาร่วมดำเนินงานกับ กนอ.
มาเป็นพื้นที่ขายอุตสาหกรรมได้นั้น บริษัทฯ
จึงมีความจำเป็นที่ต้องนำที่ดินในพื้นที่ดังกล่าวมาเสนอขายให้กับลูกค้าผู้ประกอบการที่ไม่มีความจำเป็นที่ต้องตั้งอยู่ภายในเขตนิคมอุตสาหกรรมเพื่อเสนอเป็นทางเลือกในการตัดสินใจ
ซึ่งพบว่ามีแนวโน้มความเป็นไปได้ในระดับหนึ่ง ทั้งนี้ บริษัทฯ
ยังคงมีความพยายามในการทบทวนและหาทางออกในการนำที่ดินส่วนดังกล่าวกลับมาเป็นพื้นที่ขายอุตสาหกรรม
เมื่อถึงโอกาสจังหวะเวลาที่มีความเหมาะสมและเป็นไปได้ในเชิงระดับนโยบายของหน่วยงานภาครัฐที่เกี่ยวข้อง

สำหรับการจัดหาที่ดินที่มีศักยภาพและอยู่ในบริเวณใกล้เคียงกับที่ตั้งโครงการปัจจุบัน แม้ว่าบริษัทฯ
จะเป็นเจ้าของกรรมสิทธิ์ที่ดินบางส่วน
การจะนำมาพัฒนานั้นคงยังไม่สามารถจะดำเนินการได้เนื่องจากความพร้อมด้านเงินทุนและระบบสาธารณูปโภคส่วนกลาง
โดยเฉพาะแหล่งน้ำดิบที่ยังไม่พอเพียงและนอกจากนั้นการคมนาคมและการสัญจร
ก็ยังไม่มีความพร้อมที่จะรองรับได้อย่างเพียงพอ

3.2 ความเสี่ยงของธุรกิจนิคมอุตสาหกรรม

ในการดำเนินธุรกิจพัฒนาอสังหาริมทรัพย์ประเภทนิคมมีความเสี่ยงดังต่อไปนี้

1. ความเสี่ยงจากอายุการใช้งานของระบบสาธารณูปโภค

นิคมอุตสาหกรรมเกตเวย์ ซิตี้ได้ให้บริการระบบสาธารณูปโภคกับผู้ประกอบการมาตั้งแต่ปี พ.ศ.
2534 นับเป็นเวลากว่า 30 ปี จึงทำให้ระบบสาธารณูปโภคต่างๆ
มีโอกาสเสี่ยงต่อการชำรุดเสียหายเนื่องจากการเสื่อมสภาพไปตามอายุการใช้งาน
และอาจจะสามารถส่งผลต่ออุบัติเหตุที่เกิดขึ้นจากการ จราจร โดยจากข้อมูลในปี 2563
มีพื้นที่ผิวจราจรในนิคมฯ ชำรุดเป็นจำนวนมากขึ้นเมื่อเทียบกับปีก่อนๆ
จึงทำให้ต้องใช้งบประมาณเป็นจำนวนมากในการบำรุงรักษาผิวจราจร

2. ความเสี่ยงจากการขาดแคลนแรงงานบางประเภท

นิคมฯ มีหน้าที่ในการให้บริการกำจัดวัชพืชรอบบริเวณโรงงาน และรวมถึงพื้นที่แปลงว่าง
ซึ่งบางส่วนใช้เครื่องจักร แต่ก็มีพื้นที่บางส่วนที่ต้องดำเนินการโดยใช้แรงงานคน
ซึ่งต้องมีการรับพนักงานทดแทนพนักงานที่เกษียณอายุ
แต่ไม่ค่อยมีผู้ที่สนใจทำงานประเภทนี้เนื่องจากต้องทำงานกลางแจ้ง จึงทำให้จำนวนพนักงานน้อยลง
จนในอนาคตอาจส่งผลต่อการให้บริการ

แนวทางที่สามารถนำมาใช้เพื่อรองรับความเสี่ยง ได้แก่
การพิจารณาจัดหาแรงงานโดยการว่าจ้างบริษัทภายนอกมาเสริมในการให้บริการระบบสาธารณูปโภคและสิ่งอำนวยความสะดวกในนิคมฯ
ซึ่งในปี พ.ศ.2564
คาดว่าจะมีการจ้างบริษัทภายนอกเข้ามาช่วยดำเนินในการให้บริการกำจัดวัชพืชในนิคมฯ

3. ความเสี่ยงจากการระบาดของเชื้อไวรัสโควิด-19

สืบเนื่องจากการระบาดของเชื้อไวรัสโควิด-19 ที่กระจายไปทั่วโลก
ส่งผลทำให้ความต้องการสินค้าภาคอุตสาหกรรมลดลงอย่างมีนัยสำคัญ และรวมถึงอุตสาหกรรมรถยนต์
ซึ่งเป็น sector หลักของนิคมฯ ดังนั้นจึงส่งผลทำให้ปริมาณการใช้น้ำประปา ปริมาณน้ำเสีย
และประมาณขยะของโรงงานลดลง ทำให้รายรับรวมในการให้บริการลดลงจากปี 2562
ประมาณร้อยละ 8 ทั้งนี้หากการระบาดลดลง
คาดว่าจะทำให้ความต้องการในการใช้บริการของโรงงานกลับเข้าสู่สภาวะปกติ

3.3 ความเสี่ยงของธุรกิจพลังงาน

บริษัทได้ลงทุนในธุรกิจผลิตไฟฟ้าผ่านบริษัทย่อย และบริษัทร่วม โดยผลิตและจัดจำหน่ายกระแสไฟฟ้า
ภายใต้สัญญาซื้อขายไฟฟ้าระยะยาวซึ่งมีความเสี่ยงของการพัฒนาโครงการดังนี้

1. ความเสี่ยงของโรงไฟฟ้าที่กําลังดําเนินการผลิต

1.1 ความเสี่ยงจากการพึ่งพาลูกค้าหลัก

  ธุรกิจผลิตและจำหน่ายกระแสไฟฟ้าของบริษัท
  เป็นการดำเนินกิจการโดยมีสัญญาซื้อขายกระแสไฟฟ้าระยะยาวกับ กฟผ.
  และกับรัฐบาลของประเทศเพื่อนบ้านที่ไปลงทุน ซึ่งรายได้จากการขายกระแสไฟฟ้าให้กับ กฟผ.
  นั้นมีสัดส่วนมากกว่าร้อยละ 90 ของรายได้จากการขายกระแสไฟฟ้า
  ดังนั้นการพึ่งพาลูกค้ารายใหญ่เพียงรายเดียว
  อาจก่อให้เกิดความเสี่ยงที่ส่งผลต่อรายได้ของบริษัทได้ แต่ด้วยภารกิจของกฟผ.
  ที่ต้องสร้างความมั่นคงด้านพลังงานไฟฟ้ากับประเทศ และ กฟผ. เป็นรัฐวิสาหกิจที่มีชื่อเสียงดี
  และมีทางการเงินที่มั่นคงมาตลอด จึงอาจถือได้ว่าบริษัทมีความเสี่ยงในส่วนนี้น้อยมาก

  ในรอบปีที่ผ่านมามีความยากลำบากซึ่งได้รับผลกระทบจากการระบาดของ Covid-19
  และเศรษฐกิจะชะลอตัวลง แต่ความต้องการใช้กระแสไฟฟ้าของประเทศยังคงเพิ่มสูงขึ้นเล็กน้อย
  แต่ไม่ส่งกระทบต่อรายได้ของบริษัทภายใต้สัญญาซื้อขายไฟฟ้าระยะยาวในปัจจุบัน
  อีกทั้งสัญญาซื้อขายไฟฟ้าที่มีกับ กฟผ. มีข้อกำหนดให้ กฟผ.
  ต้องรับซื้อไฟฟ้าส่วนใหญ่หรือทั้งหมดที่โครงการสามารถผลิตได้
  ไม่ว่าประเทศไทยจะมีความต้องการไฟฟ้าเพิ่มขึ้นหรือลดลง
  ส่งผลให้ความเสี่ยงทางด้านการตลาดน้อยมาก

1.2 ความเสี่ยงด้านการปฎิบัติการของโรงไฟฟ้า

การผลิตกระแสไฟฟ้าตามสัญญาซื้อขายกระแสไฟฟ้านั้น อาจมีความเสี่ยงดังนี้

1. ความเสี่ยงเกี่ยวกับประสิทธิภาพของโรงไฟฟ้า

กระบวนการผลิตกระแสไฟฟ้ามีปัจจัยหลายประการที่เป็นตัววัด ประสิทธิภาพของโรงไฟฟ้า
ซึ่งการบำรุงรักษาโรงไฟฟ้าอย่างมีประสิทธิภาพก็เป็น ปัจจัยสำคัญปัจจัยหนึ่ง โดยเฉพาะในส่วนของ
โรงไฟฟ้าพลังงานความร้อนร่วมนั้น ค่าความพร้อมจ่าย (Equivalent Availability Factor
: EAF) ค่าอัตราการใช้ความ ร้อน (Heat Rate) ถูกกำหนดไว้ในสัญญาซื้อขายกระแสไฟฟ้ากับ
กฟผ. หากโรงไฟฟ้า ไม่สามารถรักษาประสิทธิภาพในการผลิตไว้ได้ เช่น
ถ้าระดับความพร้อมจ่ายต่ำกว่า ที่กำหนดไว้ อาจต้องเสียค่าปรับให้แก่ กฟผ.
บริษัทตระหนักดีถึงเรื่องนี้ และได้มี
นโยบายเกี่ยวกับการบำรุงรักษาโรงไฟฟ้าอย่างสม่ำเสมอด้วยวิธีการที่เหมาะสมโดย มืออาชีพ
จึงทำให้สามารถควบคุมความเสี่ยงในเรื่องนี้ได้ดี อันสะท้อนได้จากการที่
โรงไฟฟ้าพลังความร้อนร่วมบางบ่อ จังหวัดสมุทรปราการ ได้รับบันทึกสถิติระดับโลก
สำหรับการทำงานต่อเนื่องของเครื่องกังหันก๊าซรุ่น GT-26 ยาวนานที่ที่สุดถึง 189
วันซึ่งเป็นระยะเวลาที่ยาวนานกว่าสถิติโลกเดิมที่มีการบันทึกไว้

อย่างไรก็ตาม ผู้บริหารยังคงให้ความสำคัญกับมาตรการต่าง ๆ เพื่อสร้างความ
มั่นใจว่าการปฎบัติการที่เกี่ยวข้องจะบรรลุผลตามเป้าหมาย อาทิ

- กำหนดปัจจัยหลักที่เป็นตัวกำหนดประสิทธิภาพในการผลิตกระแสไฟฟ้าเป็นตัว
วัดผลการดำเนินการที่สำคัญ (KPI) ของโรงไฟฟ้า เพื่อให้มั่นใจว่าประสิทธิภาพใน
การผลิตจะได้รับการดูแล อย่างใกล้ชิดและพนักงานทุกคนจะมีส่วนร่วมในความ รับผิดชอบ

- ทำสัญญาระยะยาวกับบริษัทชั้นนำในต่างประเทศให้เป็นผู้ดูแล จัดการการ
เดินเครื่องและบำรุงรักษา เพื่อให้มั่นใจว่าเครื่องจักร ได้รับการดูแลรักษาจาก
ผู้ชำนาญการเฉพาะทางอย่างแท้จริง

- กำหนดให้มีการตรวจสอบการใช้งานของอุปกรณ์ต่าง ๆ ตามเวลาที่ กำหนด และ
จัดการให้มีการบำรุงรักษาตามตารางบำรุงรักษาอย่างต่อเนื่อง

- จัดให้มีการสำรองพัสดุที่จำเป็น และเพียงพอต่อการใช้งานและ
บำรุงรักษาภายใต้การบริหารพัสดุที่เหมาะสม

- มีการพัฒนาความรู้ความสามารถของบุคลากรอย่างต่อเนื่อง

2. การขาดแคลนน้ำดิบในการผลิตไฟฟ้า

  หากเกิดขาดแคลนน้ำดิบจะส่งให้การผลิตกระแสไฟฟ้าของโรงไฟฟ้าพลังความร้อนร่วมบางบ่อ
  จังหวัดสมุทรปราการ
  ต้องหยุดชะงักและส่งผลกระทบต่อรายได้หรืออาจทำให้เสียค่าปรับได้แต่ในช่วง 3-4
  ปีที่ผ่านมายังไม่เคยประสบกับภาวะการขาดแคลนน้ำดิบแต่อย่างใด
  ถึงกระนั้นก็ตามบริษัทได้มีการกำหนดและดำเนินการตามมาตรการการใช้น้ำให้เกิดประโยชน์สูงสุด
  เพื่อป้องกันและลดความเสี่ยงจากการขาด น้ำดิบ ในกระบวนการผลิตกระแสไฟฟ้า

ส่วนโครงการไฟฟ้าพลังน้ำเทิน-หินบูนนั้น เนื่องจากได้มีการก่อสร้างโครงการส่วน
ขยายจึงทำให้พื้นที่เก็บน้ำสำรองเพื่อผลิตกระแสไฟฟ้าในฤดูแล้งของโครงการ เพิ่มขึ้น
และถือเป็นส่วนหนึ่งของยุทธศาสตร์ที่ลดความเสี่ยงเรื่องปริมาณน้ำดิบ ที่
ส่งผลกระทบโดยตรงต่อโครงการไฟฟ้าพลังน้ำเทิน-หินบูนด้วย

3. การขาดแคลนเชื้อเพลิงในการผลิตไฟฟ้า

โรงงานพลังงานความร้อนร่วมบางบ่อ ใช้ก๊าซธรรมชาติเป็นเชื้อเพลิงหลักในการ
ผลิตกระแสไฟฟ้าโดยมีสัญญาซื้อขายเชื้อเพลิงระยะยาวที่แน่นอนกับ ปตท. จึงมี
ความเสี่ยงในเรื่องนี้น้อย

4. ความปลอดภัย อาชีวอนามัย และสิ่งแวดล้อม

บริษัทตระหนักดีว่ากระบวนการผลิตกระแสไฟฟ้านั้นอาจส่งผลกระทบต่อความ ปลอดภัย
สิ่งแวดล้อมและคุณภาพชีวิต ของชุมชนที่อยู่ ใกล้เคียงโรงไฟฟ้า

- จึงกำหนดมาตรฐานป้องกันผลกระทบในทางลบและลดโอกาสที่อาจ เกิดขึ้น เช่น ศึกษาวิเคราะห์
วางแผน และจัดระบบบริหารจัดการด้านสิ่งแวดล้อม
ภายใต้มาตรฐานสากลเพื่อการปกป้องสิ่งแวดล้อมและสังคม (Equator Principles)
ซึ่งเป็นที่ยอมรับของสถาบันการเงิน ทั่วโลกในการบริหารจัดการผลกระทบต่อสังคม
ท้องถิ่นและสิ่งแวดล้อม ของโรงไฟฟ้าพลังน้ำเทิน-หินบูน

- ดำเนินการตามคู่มือระบบจัดการความปลอดภัย และสิ่งแวดล้อมที่
จัดทำขึ้นเพื่อเป็นแนวทางการปฎิบัติงาน

- ดำเนินการตามคู่มือการปฎิบัติงาน จัดให้มีการฝึกอบรมการฝึกซ้อมการจัดทำ แผนฉุกเฉิน
การทดสอบแผนงานเครื่องมือ ระบบเตือนภัย และปฎิบัติตามคู่มืออย่าง เคร่งครัด

- ดำเนินการตามทะเบียนข้อกฎหมายที่เกี่ยวข้องในเรื่องนี้ที่ต้องปฎิบัติตามพร้อม
กำหนดผู้รับผิดชอบในการดำเนินการอย่างชัดเจน

5. ความเสี่ยงจากอุบัติเหตุ

ในกระบวนการผลิตและดำเนินการของโรงไฟฟ้าอาจมีอุบัติเหตุที่ทำให้เกิดเพลิง
ไหม้จากการปฎบัติงาน และอาจเกิดการต่อต้านจากชุมชน หากกระบวนการผลิต ก่อให้เกิดผลกระทบ
ฝ่ายบริหารตระหนักถึงความเสี่ยงเหล่านี้จึงกำหนดมาตรการ ต่างๆ
เพื่อเป็นการป้องกันและลดโอกาสในการเกิดความเสี่ยงดังกล่าว เช่น

- เน้นย้ำกับผู้ปฎิบัติงานอย่างสม่ำเสมอถึงความไม่ประมาท

- บำรุงรักษาอุปกรณ์ต่าง ๆ ตามระยะเวลาที่กำหนดไว้ เพื่อให้อุปกรณ์นั้น
สามารถทำงานได้อย่างมีประสิทธิภาพ

- สร้างความสัมพันธ์อย่างดีเยี่ยมต่อชุมชนรอบโรงไฟฟ้าอันจะก่อให้เกิด ความเข้าใจที่ถูกต้องได้

- กำหนดแผนรักษาความปลอดภัย การติดตั้งอุปกรณ์ต่าง ๆ รวมทั้งการฝึกซ้อม เป็นประจำ

- จัดทำประกันภัยโรงไฟฟ้าที่คลอบคลุมในเรื่อง Properties All Risks, Machinery
Breakdown, Business Interruption และThird Party Liability เพื่อ
ความมั่นใจว่าหากมีเหตุการณ์ดังกล่าวขึ้น ทรัพย์สินและบุคคลที่ได้รับความเสียหาย
จะได้รับความคุ้มครองอย่างเพียงพอและเหมาะสม

2. ความเสี่ยงด้านการเงินของธุรกิจพลังงาน

การลงทุนในธุรกิจการผลิตและจำหน่ายกระแสไฟฟ้าของกลุ่มบริษัท ต้องใช้เงินลงทุน จำนวนมาก
โดยเงินทุนที่นำมาใช้ส่วนหนึ่งเป็นการกู้ยืมจากสถาบันการเงิน จากทั้งในและ ต่างประเทศ
ซึ่งความเสี่ยงสำคัญคือ ความผันผวนของอัตราดอกเบี้ยและอัตราแลกเปลี่ยนซึ่ง
อาจส่งผลให้ประมาณการผลประกอบการของบริษัท จากการผลิตและจำหน่ายกระแสไฟฟ้า ลดลง
ดังนั้นแนวทางป้องกันและลดความเสี่ยงทางการเงิน มีดังนี้

2.1 ความเสี่ยงจากความผันผวนของอัตราแลกเปลี่ยน

บริษัทมีนโยบายป้องกันความเสี่ยงจากความผันผวนของอัตราแลกเปลี่ยน ของ
โครงการจากโรงไฟฟ้าต่าง ๆ โดยพยายามจัดให้ โครงสร้างของสกุลเงินกู้สอดคล้องกับ
โครงสร้างของรายได้และค่าใช้จ่ายของโครงการ และบริหารให้ค่าใช้จ่ายสำหรับการ พัฒนา
และก่อสร้างโครงการเป็นเงินสกุลเดียวกับเงินกู้ที่ได้รับในสัดส่วนที่ใกล้เคียงกันมาก
ที่สุดเท่าที่จะทำได้

2.2 ความเสี่ยงจากความผันผวนของอัตราดอกเบี้ย

บริษัทมีนโยบายป้องกันความเสี่ยงจากความผันผวนของอัตราดอกเบี้ย เช่น การใช้
อัตราดอกเบี้ยคงที่ การทำสัญญาแลกเปลี่ยนอัตราดอกเบี้ย (Interest Rate Swap) เพื่อลด
ความเสี่ยงด้านอัตราดอกเบี้ยให้อยู่ในระดับที่เหมาะสม ทำให้สามารถประมาณการ
กระแสเงินสดของค่าใช้จ่ายเงินกู้ของโครงการตลอดอายุของสัญญาได้อย่างถูกต้องและหาก
ไม่สามารถลดความเสี่ยงได้ตลอดอายุโครงการ บริษัทจะหาเครื่องมือทางการเงินที่มีในตลาด
เพื่อลดความเสี่ยงจากอัตราดอกเบี้ยให้อยู่ในเกณฑ์ที่เหมาะสมต่อไป

4. ทรัพย์สินที่ใช้ในการประกอบธุรกิจ

+---------------------------+----------------+-----------+------------+
| ประเภท / ลักษณะทรัพย์สิน      | ลักษณะ          | รวมมูลค่า   | ภาระผูกพัน   |
+---------------------------+----------------+-----------+------------+
|                           | กรรมสิทธิ์        | (บาท)     |            |
+---------------------------+----------------+-----------+------------+
| ที่ดิน                       | บมจ.เอ็ม ดี เอ็กซ์ | 5,4       | ไม         |
|                           |                | 74,279.77 | ่มีภาระผูกพัน  |
| ที่ตั้ง : นิคมอุตสาหกรรมเกตเวย์  | บริษัทย่อย        |           |            |
| ซิตี้                        | บจก.เกตเวย์     | 127,4     | ไ          |
|                           |                | 33,750.00 | ม่มีภาระผูกพัน |
| ถ.                        | ดิเวลลอปเมนท์    |           |            |
| สายฉะเชิงเทรา-สัตหีบ(ทล.304) |                |           |            |
|                           |                |           |            |
| ต.หัวสำโรง อ.แปลงยาว       |                |           |            |
| จ.ฉะเชิงเทรา               |                |           |            |
|                           |                |           |            |
| ที่ตั้ง : ต.คลองด่าน อ.บางบ่อ   |                |           |            |
| จ.สมุทรปรการ               |                |           |            |
+---------------------------+----------------+-----------+------------+
| อาคารสำนักงาน              | บมจ.เอ็ม ดี เอ็กซ์ | 7,8       | ไ          |
|                           |                | 16,586.18 | ม่มีภาระผูกพัน |
| ที่ตั้ง : นิคมอุตสาหกรรมเกตเวย์  |                |           |            |
| ซิตี้                        |                |           |            |
+---------------------------+----------------+-----------+------------+
| อาคารและหอพักให้เช่า         | บมจ.เอ็ม ดี เอ็กซ์ | 100,5     | ไ          |
|                           |                | 82,848.52 | ม่มีภาระผูกพัน |
| ที่ตั้ง : นิคมอุตสาหกรรมเกตเวย์  |                |           |            |
| ซิตี้                        |                |           |            |
+---------------------------+----------------+-----------+------------+

5. ข้อพิพาททางกฎหมาย

1.  คดีหมายเลขดำที่ 791,809/2554 คดีหมายเลขแดงที่ 18,2090/2555

  ศาล ศาลปกครองกลาง

  ผู้ร้อง บริษัท วิจิตรภัณฑ์ก่อสร้าง จำกัด ที่ 1, บริษัทสี่แสงการโยธา (1979) จำกัด ที่ 2 ,
  บริษัท ประยูรวิศว์ จำกัด ที่ 3, บริษัท กรุงธนเอนยิเนียร์ จำกัด ที่ 4 , บริษัท เกตเวย์
  ดิเวลลอปเมนท์ จำกัด ที่ 5, บริษัท สมุทรปราการ ออพเปอร์ เรทติ้ง จำกัด ที่ 6

  ผู้คัดค้าน กรมควบคุมมลพิษ

  ผู้ร้องขอให้พิจารณาคดีใหม่ กระทรวงการคลัง

  วันเริ่มต้นคดี 22 กรกฎาคม 2559

  ข้อเท็จจริง กรมควบคุมมลพิษ และกระทรวงการคลัง ยื่นคำร้องขอให้พิจารณาคดีใหม่
  และขอให้ศาลเพิกถอนคำชี้ขาดของคณะอนุญาโตตุลาการ ในข้อพิพาท หมายเลขดำที่ 50/2546
  โดยอ้างว่ามีหลักฐานใหม่

  ความคืบหน้า/ผลของคดี ศาลปกครองกลางมีคำพิพากษา เมื่อวันที่ 6 มีนาคม 2561
  เพิกถอนคำชี้ขาด ของคณะอนุญาโตตุลาการ ข้อพิพาทหมายเลขดำที่ 50/2546 และยกคำร้อง
  ขอพิจารณาคดีใหม่ของกระทรวงการคลัง ให้เหตุผลว่ากระทรวงการคลังไม่ใช่

  ผู้เสียหายในคดี

  ผู้ร้องยื่นอุทธรณ์คำพิพากษาศาลปกครองกลาง คดีอยู่ระหว่างการพิจารณา ของศาลปกครองสูงสุด

  ผลกระทบหากแพ้คดี ศาลปกครองกลางพิพากษาเพิกถอนคำชี้ขาดของอนุญาโตตุลาการ
  ฝ่ายกิจการร่วมค้ายื่นอุทธรณ์คำพิพากษาศาลปกครองกลาง หากกิจการร่วม ค้าแพ้คดี
  อาจต้องคืนค่าจ้างที่ได้รับมาตามคำชี้ขาดของคณะอนุญาโต ตุลาการแก่กรมควบคุมมลพิษ

2.  คดีหมายเลขดำที่ ฟ.155/2559

  ศาล ศาลแพ่ง

  วันเริ่มคดี 16 สิงหาคม 2559

  โจทก์/ผู้ร้อง พนักงานอัยการ สำนักงานอัยการพิเศษฝ่ายคดีพิเศษ 3 สำนักงานอัยการ สูงสุด

  จำเลย/ผู้คัดค้าน บริษัท ประยูรวิศว์ จำกัด ที่ 1, บริษัท วิจิตรภัณฑ์ก่อสร้าง จำกัด ที่ 2,บริษัท
  สมุทรปราการ ออพเปอร์เรทติ้ง จำกัด ที่ 3, บริษัท เกตเวย์ ดิเวลลอปเมนท์ จำกัด ที่ 4,
  บริษัท สี่แสงการโยธา (1979) จำกัด ที่ 5, บริษัท กรุงธนเอนยิเนียร์ จำกัด ที่ 6

  มูลคดี ผู้ร้องยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิด
  ตกเป็นของแผ่นดิน ทรัพย์สินดังกล่าวคือ
  สิทธิเรียกร้องที่กรมควบคุมมลพิษต้องชำระเงินตามคำชี้ขาดของอนุญาโตตุลาการและคำพิพากษาศาลปกครองสูงสุดหลังหักส่วนลด
  1,000,000,000.-บาท ชำระให้แก่กลุ่มกิจการร่วมค้า NVPSKG (ผู้คัดค้านทั้งหก)
  สำหรับเงินงวด 2 และงวด 3 ที่ตกลงแบ่งชำระเป็น 3 งวด

  ความคืบหน้า/ผลของคดี ศาลแพ่งได้มีคำสั่งให้รวมการพิจารณาคดีนี้เข้ากับคดีแพ่งหมายเลขดำที่
  ฟ.184/2559

  ระหว่างการพิจารณาคดีของศาลแพ่ง ผู้ร้องและผู้คัดค้านได้แถลงรับข้อเท็จจริงสอดคล้องกันว่า
  ศาลปกครองกลางได้มีคำพิพากษากลับคำพิพากษาศาลปกครองสูงสุด
  ให้เพิกถอนคำชี้ขาดของคณะอนุญาโตตุลาการ ในคดีหมายเลขแดงที่ 18,2090/2555
  ของศาลปกครองกลางซึ่งคู่ความแถลงร่วมกันว่าคดีอยู่ระหว่างการพิจารณาของศาลปกครองสูงสุด
  ยังไม่มีคำพิพากษาแต่อย่างใด
  ศาลแพ่งพิจารณาแล้วเห็นว่ากรณียังไม่ทราบแน่ชัดว่าศาลปกครองสูงสุดจะมีคำพิพากษาเมื่อใด
  จึงมีคำสั่งให้จำหน่ายคดีออกจากสารบบความชั่วคราว หากศาลปกครองสูงสุดมีคำพิพากษาเมื่อใด
  ให้คู่ความทั้งสองฝ่ายยื่นคำร้องต่อศาลเพื่อยกคดีขึ้นพิจารณาต่อไป

  ผลกระทบหากแพ้คดี พนักงานอัยการยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการ
  กระทำความผิดตกเป็นของแผ่นดิน อันได้แก่ เงินที่ได้รับชำระงวดที่ 1 และสิทธิเรียกร้องงวด 2
  และงวด 3 ที่กรมควบคุมมลพิษต้องชำระเงินตามคำชี้ขาดของอนุญาโตตุลาการ
  และคำพิพากษาของศาลปกครองสูงสุด ที่ให้กรมควบคุมมลพิษชำระให้แก่กิจการร่วมค้าฯ
  ซึ่งได้เจรจาของแบ่งชำระเป็น 3 งวด หากแพ้คดี
  จะทำให้เงินตามบัญชีเงินฝากต่างๆเหล่านั้นตกเป็นของแผ่นดิน

3.  คดีหมายเลขดำที่ ฟ.184/2559

  ศาล ศาลแพ่ง

  วันเริ่มคดี 3 ตุลาคม 2559

  โจทก์/ผู้ร้อง พนักงานอัยการ สำนักงานอัยการพิเศษฝ่ายคดีพิเศษ 3 สำนักงานอัยการ สูงสุด

  จำเลย/ผู้คัดค้าน บริษัท ประยูรวิศว์ จำกัด ที่ 1, บริษัท วิจิตรภัณฑ์ก่อสร้าง จำกัด ที่ 2,บริษัท
  สมุทรปราการ ออพเปอร์เรทติ้ง จำกัด ที่ 3, บริษัท เกตเวย์ ดิเวลลอปเมนท์ จำกัด ที่ 4,
  บริษัท สี่แสงการโยธา (1979) จำกัด ที่ 5, บริษัท กรุงธนเอนยิ เนียร์ จำกัด ที่ 6

  มูลคดี ผู้ร้องยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิด
  ตกเป็นของแผ่นดิน ทรัพย์สินดังกล่าวคือ (1) เงินในบัญชีเงินฝากธนาคารกรุงเทพ จำกัด
  (มหาชน) สาขาสำนักงานใหญ่สีลม ชื่อบัญชีกิจการร่วมค้า เอ็นวีพีเอสเคจี, (2)
  เงินในบัญชีเงินฝากธนาคารกรุงเทพ จำกัด (มหาชน) สาขาสำนักงานใหญ่สีลม
  ชื่อบัญชีเป็นชื่อร่วมกันของผู้คัดค้านทั้งหก ซึ่งเป็นเงินที่ได้รับชำระหนี้งวดที่ 1
  จากกรมควบคุมมลพิษตามคำชี้ขาดของคณะอนุญาโตตุลาการและคำพิพากษาศาลปกครองสูงสุด
  ที่ได้ตกลงกันแบ่งชำระเป็น 3 งวด

  ความคืบหน้าของคดี ศาลแพ่งได้มีคำสั่งให้รวมการพิจารณา
  โดยให้นำคดีนี้ไปผูกรวมเข้ากับคดีแพ่งหมายเลขดำที่ ฟ.155/2559

  ผลกระทบหากแพ้คดี
  พนักงานอัยการยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิดตกเป็นของแผ่นดิน
  อันได้แก่ เงินที่ได้รับชำระงวดที่ 1 และสิทธิเรียกร้องงวด 2 และงวด 3
  ที่กรมควบคุมมลพิษต้องชำระเงินตามคำชี้ขาดของอนุญาโตตุลาการ
  และคำพิพากษาของศาลปกครองสูงสุด ที่ให้กรมควบคุมมลพิษชำระให้แก่กิจการร่วมค้าฯ
  ซึ่งได้เจรจาของแบ่งชำระเป็น 3 งวด หากแพ้คดี
  จะทำให้เงินตามบัญชีเงินฝากต่างๆเหล่านั้นตกเป็นของแผ่นดิน

4.  คดีหมายเลขดำที่ ฟ.194/2559

  ศาล ศาลแพ่ง

  วันเริ่มคดี 27 ตุลาคม 2559

  โจทก์/ผู้ร้อง พนักงานอัยการ สำนักงานอัยการพิเศษฝ่ายคดีพิเศษ 3 สำนักงานอัยการ สูงสุด

  จำเลย/ผู้คัดค้าน บริษัท ประยูรวิศว์ จำกัด ที่ 1, บริษัท เกตเวย์ ดิเวลลอปเมนท์ จำกัด ที่ 2,
  บริษัท เอ็ม ดี เอ็กซ์ จำกัด (มหาชน) ที่ 3, ธนาคารกรุงเทพ จำกัด (มหาชน) ที่ 4

  มูลคดี ผู้ร้องยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำความผิด
  ตกเป็นของแผ่นดิน ทรัพย์สินดังกล่าวคือ (1) เงินในบัญชีเงินฝากธนาคารแลนด์ แอนด์ เฮ้าส์
  จำกัด (มหาชน) ชื่อบัญชีบริษัท เกตเวย์ ดิเวลลอปเมนท์ จำกัด, (2)
  เงินในบัญชีเงินฝากธนาคารไอซีบีซี (ไทย) จำกัด (มหาชน) สาขาสำนักงานใหญ่ ชื่อบัญชีบริษัท
  เกตเวย์ ดิเวลลอปเมนท์ จำกัด, (3) เงินในบัญชีเงินฝากธนาคารกรุงเทพ จำกัด (มหาชน)
  สาขาเดอะมอลล์บางแค ชื่อบัญชีบริษัท ประยูรวิศว์ จำกัด, (4)
  เงินในบัญชีเงินฝากธนาคารแลนด์ แอนด์ เฮ้าส์ จำกัด (มหาชน) ชื่อบัญชีบริษัท เอ็ม ดี เอ็กซ์
  จำกัด (มหาชน), (5) บัญชีการลงทุนของลูกค้า ชื่อบริษัท เอ็ม ดี เอ็กซ์ จำกัด (มหาชน)
  ของธนาคารทิสโก้ จำกัด (มหาชน), (6) บัญชีการลงทุนของลูกค้า ชื่อบริษัท เอ็ม ดี เอ็กซ์
  จำกัด (มหาชน) ของธนาคารทิสโก้ จำกัด (มหาชน), (7)
  เงินฝากในบัญชีเงินฝากชื่อลูกค้าบริษัท เกตเวย์ ดิเวลลอปเมนท์ จำกัด ประเภทใบรับฝากเงิน
  ออกโดยบริษัทเงินทุน กรุงเทพธนาธร จำกัด (มหาชน)

  ซึ่งเป็นเงินที่ได้รับชำระหนี้มาจากกลุ่มกิจการร่วมค้าเอ็นวีพีเอสเคจี
  หลังจากที่กลุ่มกิจการร่วมค้าเอ็นวีพีเอสเคจี ได้รับชำระหนี้งวดที่ 1
  จากกรมควบคุมมลพิษตามคำชี้ขาดของคณะอนุญาโตตุลาการและคำพิพากษาศาลปกครองสูงสุด
  แล้วนำมาจ่ายชำระหนี้ให้แก่เจ้าหนี้ผู้เป็นเจ้าของบัญชีเงินฝากดังกล่าว

  ความคืบหน้า/ผลของคดี ศาลแพ่งได้มีคำสั่งให้เงินตามบัญชีทรัพย์พร้อมด้วยดอกผลที่เกิดขึ้นตกเป็น
  ของแผ่นดิน

  ศาลอุทธรณ์พิพากษยืนตามศาลชั้นต้น ผู้คัดค้านยื่นคำร้องขออนุญาตฎีกา และฎีกา
  คดีอยู่ระหว่างรอฟังคำสั่งศาลฏีกาว่าจะอนุญาตรับให้ผู้คัดค้านฎีกา หรือไม่

  ผลกระทบหากแพ้คดี
  พนักงานอัยการยื่นคำร้องขอให้ศาลแพ่งมีคำสั่งให้ทรัพย์สินที่เกี่ยวกับการกระทำ
  ความผิดตกเป็นของแผ่นดิน ได้แก่ เงินตามบัญชีธนาคารที่บริษัทและบริษัท เกตเวย์
  ดิเวลลอปเมนท์ จำกัด ได้รับชำระหนี้มาจากกิจการร่วมค้าเอ็นวีพีเอสเคจี
  หากแพ้คดีจะทำให้เงินตามบัญชีเงินฝากต่างๆ เหล่านั้นตกเป็นของแผ่นดิน

5.  คดีหมายเลขดำที่ พ.3517/2562

  ศาล ศาลแพ่ง

  โจทก์ กรมควบคุมมลพิษ

  จำเลย บรัท วิจิตรภัณฑ์ก่อสร้าง จำกัด ที่ 1 กับพวกรวม 16 คน

  (บริษัท เกตเวย์ ดิเวลลอปเมนท์ จำกัด จำเลยที่ 9)

  มูลคดี/ข้อเท็จจริง ละเมิด ติดตามเอาทรัพย์คืน จากการที่กลุ่มกิจการร่วมค้า เอ็นวีพีเอสเคจี ทำ
  สัญญาออกแบบและก่อสร้างโครงการบำบัดน้ำเสียเขตควบคุมมลพิษ จังหวัด สมุทรปราการ
  และจาการที่บริษัท คลองด่านมารีน แอนด์ ฟิชเชอรี่ จำกัด
  ขายที่ดินให้แก่กรมควบคุมมลพิษเพื่อก่อสร้างโครงการฯ โดยเรียกค่าจ้างตาม
  สัญญาและเงินค่าที่ดินดังกล่างคืน

  ความคืบหน้า/ผลของคดี จำเลยทั้งสิบหกยื่นคำให้การสู้คดี โดยจำเลยที่ 1-4 และจำเลยที่ 7-11
  ยื่นคำ ร้องขอให้ศาลจำหน่ายคดี เพื่อให้โจทย์ไปดำเนินการทางอนุญาโตตุลาการ ตามมาตรา 14
  แห่ง พ.ร.บ.อนุญาโตตุลาการ พ.ศ.2545 ศาลไต่ส่วนแล้วมี
  คำสั่งว่าให้จำหน่ายคดีในส่วนของจำเลยที่ 1 ถึง 10 (เฉพาะในฐานะกรรมการ
  ผู้มีอำนาจของจำเลยที่ 9) ให้ไประงับข้อพิพาทที่อนุญาโตตุลาการ เมื่อวันที่ 27 พฤศจิกายน
  2563

  ผลกระทบหากแพ้คดี บริษัท เกตเวย์ ดิเวลลอปเมนท์ จำกัด จำเลยที่ 9
  อาจต้องร่วมกับจำเลยอื่นคืน เงินค่าจ้างตามสัญญาและเงินค่าที่ดินดังกล่าวให้แก่กรมควบคุมมลพิษ

6.  คดีหมายเลขดำที่ พ.1140/2561

  ศาล ศาลแพ่งกรุงเทพใต้

  โจทก์ บริษัท เอ็ม ดี เอ็กซ์ จำกัด (มหาชน)

  จำเลย บริษัท เกตเวย์ ดิเวลลอปเมนท์ จำกัด

  วันเริ่มต้นคดี 16 พฤษภาคม 2561

  มูลคดี/ข้อเท็จจริง โจทก์ฟ้องให้จำเลยชำระเงินตามตั๋วสัญญาใช้เงินและหนังสือรับสภาพหนี้

  ความคืบหน้า/ผลของคดี ศาลแพ่งกรุงเทพใต้พิพากษาให้จำเลยชำระหนี้ตามฟ้องแก่โจทก์ เมื่อวันที่
  28 มีนาคม 2562

  โจทย์ได้ยื่นคำขอต่อศาลตั้งเจ้าพนักงานบังคับคดี ทำการยึดทรัพย์ของจำเลย

  คดีอยู่ระหว่างรอการประกาศขายทอดตลาดของเจ้าพนักงานบังคับคดีเพื่อ
  ขายทอดตลาดทรัพย์ของจำเลยที่ยึดมา

  ผลกระทบหากแพ้คดี บริษัทเป็นโจทก์ฟ้องเรียกให้ชำระหนี้ตามตั๋วสัญญาใช้เงินและหนังสือรับ
  สภาพหนี้ศาลแพ่งกรุงเทพใต้พิพากษาให้จำเลยชำระหนี้ตามฟ้องแก่โจทก์ เมื่อวันที่ 28 มีนาคม
  2562 คดีอยู่ระหว่างรอการประกาศขายทอดตลาดทรัพย์ของจำเลย
  เมื่อเจ้าพนักงานบังคับคดีขายทอดตลาดทรัพย์ของจำเลยได้
  จะทำให้บริษัทได้เงินชำระหนี้มาจำนวนหนึ่ง

หมายเหตุ

บริษัท วิจิตรภัณฑ์ก่อสร้าง จำกัด บริษัทสี่แสงการโยธา (1979) จำกัด บริษัท ประยูรวิศว์ จำกัด
บริษัทกรุงธนเอนยิเนียร์ จำกัด และบริษัท เกตเวย์ ดิเวลลอปเมนท์ จำกัด ได้ดำเนินธุรกิจร่วมกัน
ในนามของกิจการร่วมค้า เอ็นวีพีเอสเคจี โดยบริษัท เกตเวย์ ดิเวลลอปเมนท์ จำกัด
ได้ร่วมลงทุนใน กิจการร่วมค้าเอ็นวีพีเอสเคจี ในอัตราร้อยละ 10 ของเงินลงทุนกิจการร่วมค้า
เอ็นวีพีเอสเคจี

ข้อพิพาททางกฎหมายตามข้อ 1-5 เกี่ยวเนื่องกับการก่อสร้างโครงการบำบัดน้ำเสีย
เขตควบคุมมลพิษ จังหวัดสมุทรปราการ ของกรมควบคุมมลพิษ ที่กิจการร่วมค้าเอ็นวีพีเอสเคจี
เป็นผู้รับจ้างเหมาดำเนินการออกแบบและก่อสร้าง โดยที่บริษัท เกตเวย์ ดิเวลลอปเมนท์ จำกัด
อยู่ในฐานะผู้ร่วมทุนในกิจการร่วมค้าฯในอัตราร้อยละ 10 ของเงินลงทุนทั้งหมด

6. ข้อมูลทั่วไปและข้อมูลสำคัญอื่น

6.1 ข้อมูลของบริษัท

ชื่อ บริษัท เอ็ม ดี เอ็กซ์ จำกัด (มหาชน)

เลขทะเบียนบริษัท 0107536000811

ประเภทธุรกิจ ลงทุน พัฒนาอสังหาริมทรัพย์ สาธารณูปโภคพื้นฐาน และพลังงาน

ทุนจดทะเบียน 4,756,303,780 บาท

ทุนที่ออกและเรียกชำระแล้ว 4,755,931,420 บาท

แบ่งเป็นหุ้นสามัญ 475,593,142 หุ้น มูลค่าตราไว้หุ้นละ 10 บาท

ที่ตั้งสำนักงานใหญ่ เลขที่ 199 ชั้น 12A ถนนรัชดาภิเษก แขวงคลองเตย

เขตคลองเตย กรุงเทพมหานคร 10110

โทรศัพท์ 02 302 2300

โทรสาร 02 302 2400

Home Page www.mdx.co.th

  6.2 นิติบุคคลที่บริษัทถือหุ้นตั้งแต่ร้อยละ 10 ขึ้นไป

+--------------------+------------------------+------------------+----+
| ชื่อบริษัท/ที่ตั้ง         | ประเภทธุรกิจ             | จำนวนหุ้นร้อยละ     |    |
|                    |                        |                  |    |
|                    |                        | ที่บริษัทถืออยู่        |    |
+--------------------+------------------------+------------------+----+
| ธุรกิจอสังหาริมทรัพย์ –  |                        |                  |    |
| นิคมอุตสาหกรรม       |                        |                  |    |
+--------------------+------------------------+------------------+----+
| 1. บจ.เกตเวย์       | รับบริหารจัดการให้บริการ    | 35.71%           |    |
| ดิเวลลอปเมนท์        |                        |                  |    |
|                    | ระบบสาธารณูปโภคและ      |                  |    |
| ที่ตั้ง : ประเทศไทย    |                        |                  |    |
|                    | สิ่งอำนวยความสะดวกใน     |                  |    |
|                    |                        |                  |    |
|                    | นิคมอุตสาหกรรม           |                  |    |
+--------------------+------------------------+------------------+----+
| ธุรกิจผ              |                        |                  |    |
| ลิตจำหน่ายพลังงานไฟฟ้า |                        |                  |    |
+--------------------+------------------------+------------------+----+
| 2. บจ. เอ็ม ดี เอ็กซ์  | ผลิตจำหน่ายกระแสไฟฟ้า     | 99.99%           |    |
| กรีน เอ็นเนอร์ยี่       |                        |                  |    |
|                    | โดยใช้เชื้อเพลิงที่เกี่ยวข้องกับ |                  |    |
| ที่ตั้ง : ประเทศไทย    |                        |                  |    |
|                    | พลังงานทดแทน            |                  |    |
+--------------------+------------------------+------------------+----+
|                    |                        |                  |    |
+--------------------+------------------------+------------------+----+
| 3. บมจ. จี เอ็ม เอส  | ร่วมลงทุนผลิตและจำหน่าย    | 52.01%           |    |
| เพาเวอร์            |                        |                  |    |
|                    | พลังงานไฟฟ้า             |                  |    |
| ที่ตั้ง : ประเทศไทย    |                        |                  |    |
+--------------------+------------------------+------------------+----+
| 4. บจ. จี เอ็ม เอส   | ร                      | 100%⁽¹⁾          |    |
| เพาเวอร์            | ่วมลงทุนในโครงการโรงไฟฟ้า |                  |    |
|                    |                        |                  |    |
| พีทีอี ลิมิเต็ด          | ต่างประเทศ              |                  |    |
|                    |                        |                  |    |
| ที่ตั้ง : ประเทศสิงคโปร์ |                        |                  |    |
+--------------------+------------------------+------------------+----+
|                    |                        |                  |    |
+--------------------+------------------------+------------------+----+
| 5. บจ. จี เอ็ม เอส   | ปร                     | 99.99% ⁽¹⁾       |    |
| เพาเวอร์            | ะกอบธุรกิจการรับเป็นที่ปรึกษา |                  |    |
|                    |                        |                  |    |
| เซอร์วิสเซส⁽⁶⁾       | แ                      |                  |    |
|                    | ละให้คำแนะนำพัฒนาด้านธุรกิจ |                  |    |
| ที่ตั้ง : ประเทศไทย    |                        |                  |    |
+--------------------+------------------------+------------------+----+
| 6. บจ. เอ็ม ดี เอ็กซ์  | ร                      | 97.50% ⁽⁵⁾       |    |
| กรุ๊ป                | ่วมลงทุนในโครงการโรงไฟฟ้า |                  |    |
|                    |                        |                  |    |
| ที่ตั้ง : ประเทศไทย    | ต่างประเทศ              |                  |    |
+--------------------+------------------------+------------------+----+
| 7. บจ. เกตเวย์      | ร่วมลงทุนผลิตและจำหน่าย    | 99.99% ⁽¹⁾       |    |
| เพาเวอร์            |                        |                  |    |
|                    | พลังงานไฟฟ้า             |                  |    |
| ที่ตั้ง : ประเทศไทย    |                        |                  |    |
|                    | เนื่องด้วยไม่สามารถประมูล   |                  |    |
|                    | IPP ได้                 |                  |    |
|                    |                        |                  |    |
|                    | จึงชะลอการดำเนินกิจการ    |                  |    |
+--------------------+------------------------+------------------+----+
| ชื่อบริษัท/ที่ตั้ง         | ประเภทธุรกิจ             | จำนวนหุ้นร้อยละ     |    |
|                    |                        |                  |    |
|                    |                        | ที่บริษัทถืออยู่        |    |
+--------------------+------------------------+------------------+----+
| 8. บจ. อีสเทิรน์      | ผลิตและจำหน่ายพลังงานไฟฟ้า | 32% ⁽¹⁾          |    |
| เพาเวอร์            |                        |                  |    |
|                    | ปัจจุบันดำ                |                  |    |
| แอนด์ อิเลทริค        | เนินกิจการโรงไฟฟ้าความร้อน |                  |    |
|                    |                        |                  |    |
| ที่ตั้ง : ประเทศไทย    | บางบ่อ สมุทรปราการ       |                  |    |
+--------------------+------------------------+------------------+----+
| 9. บจ. เทิน-หินบุน    | ผลิตและจำหน่ายพลังงานไฟฟ้า | 20% ⁽²⁾          |    |
| เพาเวอร์            |                        |                  |    |
|                    | ปัจจุบัน                  |                  |    |
| ที่ตั้ง : เวียงจันทร์     | ดำเนินกิจการโรงไฟฟ้าพลังน้ำ |                  |    |
| สปป.ลาว            |                        |                  |    |
|                    | เทิน-หินบูน               |                  |    |
+--------------------+------------------------+------------------+----+
| 10. Tasang         | ผลิตและจำหน่ายพลังงานไฟฟ้า | 100% ⁽⁴⁾         |    |
| Hydropower Co.Ltd. |                        |                  |    |
|                    | ลงทุนในโครงการท่าซาง     |                  |    |
|                    |                        |                  |    |
|                    | ซึ่งปัจจุบันชะลอการดำเนินการ |                  |    |
+--------------------+------------------------+------------------+----+
| ธุรกิจอื่น             |                        |                  |    |
+--------------------+------------------------+------------------+----+
| 11. บจ. MDX BVI.   | ที่ปรึกษาการลงทุนทางการเงิน | 100% ⁽¹⁾         |    |
| Ltd.               |                        |                  |    |
+--------------------+------------------------+------------------+----+
|                    |                        |                  |    |
+--------------------+------------------------+------------------+----+
|                    |                        |                  |    |
+--------------------+------------------------+------------------+----+

หมายเหตุ 1. ถือหุ้นโดย บมจ. จี เอ็ม เอส เพาเวอร์

2. ถือหุ้นโดย บจ. จี เอ็ม เอส เพาเวอร์ พีทีอี ลิมิเต็ด

3. ถือหุ้นโดย บจ. จี เอ็ม เอส เพาเวอร์ เซอร์วิสเซส

4. ถือหุ้นโดย บจ. เอ็ม ดี เอ็กซ์ กรุ๊ป

5. ถือหุ้นโดย บจ. เอ็ม ดี เอ็กซ์ กรีน เอ็นเนอร์ยี่

6. เดิมชื่อ บริษัท จี เอ็ม เอส ลาว จำกัด

6.3 บุคคลอ้างอิงอื่นๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จํากัด

93 ถนนรัชดาภิเษก แขวงดินแดง เขตดินแดง กรุงเทพ 10400

โทรศัพท์ : 02009-9000

โทรสาร : 02009-9991

SET Contact center : 02009-9999

Website : http://www.set.or.th/tsd

Email : SETContact@set.or.th

ผู้สอบบัญชี : นางสาววรรญา พุทธเสถียร

ผู้สอบบัญชีรับอนุญาตเลขที่ 4387

: นางสาววราภรณ์ อินทรประสิทธิ์

ผู้สอบบัญชีรับอนุญาตเลขที่ 7881

: นางสาวจันทรา ว่องศรีอุดมพร

ผู้สอบบัญชีรับอนุญาตเลขที่ 4996

บริษัท ซี ดับเบิ้ลยู ดับเบิ้ลยู พี จํากัด

128/334-335 อาคารพญาไทพลาซ่า ชั้น 31

ถนนพญาไท แขวงทุ่งพญาไท เขตราชเทวี กรุงเทพฯ 10400

โทรศัพท์ 0-2216-2265, 0-2216-2268-9

โทรสาร 0-2216-2268 มือถือออฟฟิต 06-1858-5929